Zak Hendrikz (gebore 8 Julie 1982) is 'n Suid-Afrikaanse akteur, toneelregisseur en skrywer. Hendrikz het sy diploma in Musiekteater aan die Tshwane-Universiteit vir Tegnologie verwerf, met BA Drama 1 aan die Universiteit van Pretoria. Hendrikz het sy debuut in 2009 op televisie gemaak in die SABC2-komediereeks, Askies!, as die skaatsplankryer, Gerhard. Hy is ook betrokke by die produksie en vervaardiging van verskeie musiekvideo's en produksies, onder andere Equus, Bagasie, White Powder, Onderwêreld, Willem Poprok, Piekniek op die Slagveld, Lien se Langstaanskoene en die produksie Krotoa, wat befonds is deur die Klein Karoo Nasionale Kunstefees. Hendrikz was die regisseur en vervaardiger van die gesinsmusiekblyspel African Adventure, wat vereer is met 'n Naledi-toekenning in 2011. Hendrikz is die eienaar van die produksiemaatskappy Pit Productions, wat deur middel van teater die jeug op 'n akademiese vlak bereik met die literatuur wat behandel word in hul kurrikulum. Die voorgeskrewe boek of gedig word as 'n teaterproduksie verwerk en opgevoer, wat dit dan visueel-verstaanbaar vir die kinders maak. Hartebreker; radiovervolgverhaal; vertolk die rol van Zirk Vermeulen.